CELEX: 32017R1465
Language: fi
Date: 2017-08-09 00:00:00
Title: Komission täytäntöönpanoasetus (EU) 2017/1465, annettu 9 päivänä elokuuta 2017, tiettyjen tavaroiden luokittelusta yhdistettyyn nimikkeistöön

12.8.2017   
               
               
                  FI
               
               
                  Euroopan unionin virallinen lehti
               
               
                  L 209/5
               
            KOMISSION TÄYTÄNTÖÖNPANOASETUS (EU) 2017/1465,
      annettu 9 päivänä elokuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 9 päivänä elokuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Laite (ns. langaton latauslevy), jossa on sovitin, jonka johdon pituus on noin 180 cm, ja latauslevy. Johdossa on liitin sen kytkemiseksi latauslevyyn. Levy on muodoltaan pyöreä, ja sen korkeus on noin 8 mm, läpimitta noin 80 mm ja paino 51 g.
                     Sovitin muuttaa (tasasuuntaa) vaihtovirran (AC –240 V) tasavirraksi (DC –12 V) ja siirtää sen levyyn. Tasavirta muutetaan (vaihtosuunnataan) levyssä vaihtovirraksi, joka tämän jälkeen muutetaan sähkömagneettiseksi kentäksi.
                     Laite on suunniteltu laitteiden langattomaan lataamiseen. Sekä levyssä että ladattavassa laitteessa on käytetty Qi-tekniikkaa, joka on laitteiden langattoman latauksen standardi. Langaton lataus tapahtuu sähkömagneettisen kentän kautta.
                     Ks. kuva. (*1)
                     
                  
                  
                     8504 40 90 
                  
                  
                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8504 , 8504 40  ja 8504 40 90  nimiketekstien mukaisesti.
                     Laitteen tehtävät (virran tasasuuntaaminen, vaihtosuuntaaminen ja muuttaminen sähkömagneettiseksi kentäksi) kuuluvat alanimikkeeseen 8504 40 . Luokittelu alanimikkeeseen 8504 50  ei sen vuoksi tule kyseeseen.
                     Luokittelu CN-koodiin 8504 40 30  staattiseksi sähkömuuttajaksi, jollaisia käytetään televiestintälaitteissa, automaattisissa tietojenkäsittelykoneissa ja niiden yksiköissä, ei tule kyseeseen, koska AC/DC-sovitin on suunniteltu antamaan virtaa useisiin erilaisiin sähkölaitteisiin.
                     Koska virran tasasuuntaaminen, vaihtosuuntaaminen tai muuttaminen sähkömagneettiseksi kentäksi ei anna laitteelle sen olennaista luonnetta, laite on luokiteltava 3 yleisen tulkintasäännön c alakohdan mukaisesti.
                     Näin ollen laite on luokiteltava CN-koodiin 8504 40 90  muuksi staattiseksi sähkömuuttajaksi.
                  
               
            
         
            (*1)  Kuva on ainoastaan ohjeellinen.